## 2. PIELIKUMS

Ogres novada pašvaldības domes

30.11.2023. sēdes lēmumam

(protokols Nr.19; 36.)

*Ar Ogres novada pašvaldības domes 29.05.2025. sēdes lēmuma (protokols Nr.9; 41.) grozījumiem*

**LĪGUMS** Nr.\_\_\_

*PAR LOKĀLPLĀNOJUMA nekustamajam īpašumam “Pērles”, Ogresgalā, Ogresgala pag., un nekustamajam īpašumam “Siliņi”, Ogresgala pag., Ogres nov., IZSTRĀDI un finansēšanu*

Ogrē, Datums skatāms laika zīmogā

**Ogres novada pašvaldība**, reģistrācijas Nr. 90000024455 (turpmāk – **Pašvaldība**), kuru uz Pašvaldības 2021.gada 1.jūlija saistošo noteikumu Nr.12/2021 “Ogres novada pašvaldības nolikums” pamata pārstāv tās izpilddirektors **Pēteris Špakovskis**, no vienas puses, un

nekustamā īpašuma “Pērles”, Ogresgalā, Ogresgala pag., Ogres nov., kadastra Nr. 74800041007, (turpmāk – **Nekustamais īpašums Nr. 1**) īpašniece [Vārds, Uzvārds] (personas kods [personas kods]) un nekustamā īpašuma “Siliņi”, Ogresgala pag., Ogres nov., kadastra Nr. 74800040464 (turpmāk – **Nekustamais īpašums Nr. 2**) īpašnieks [Vārds, Uzvārds] (personas kods [personas kods]) (turpmāk – **Ierosinātāji**),

**sabiedrība ar ierobežotu atbildību "I.PROJEKTS"**,reģistrācijas Nr.40003246264, kuru pārstāv **Ingrīda Priedīte** (turpmāk – **Lokālplānojuma izstrādātājs**),

 no otras puses, turpmāk līguma tekstā puses kopā vai katra atsevišķi sauktas arī – “Puses” vai “Puse”, pamatojoties uz:

a) 2014. gada 14. oktobra Ministru kabineta noteikumiem Nr. 628 “Noteikumi par pašvaldību teritorijas attīstības plānošanas dokumentiem”;

b) Pašvaldības domes 2023. gada 30. novembra lēmumu “Par lokālplānojuma nekustamajam īpašumam “Pērles”, Ogresgalā, Ogresgala pag., Ogres nov., un “Siliņi”, Ogresgala pag., Ogres nov., lai grozītu Ogres novada teritorijas plānojumu 2012.-2024. gadam, izstrādes uzsākšanu”,

c) Pašvaldības domes 2025. gada 29. maija lēmumu “Par grozījumiem Ogres novada pašvaldības domes 2023. gada 30. novembra lēmumā “Par lokālplānojuma nekustamajam īpašumam “Pērles”, Ogresgalā, Ogresgala pag., Ogres nov., un “Siliņi”, Ogresgala pag., Ogres nov., lai grozītu Ogres novada teritorijas plānojumu 2012.-2024. gadam, izstrādes uzsākšanu””,

noslēdz šādu līgumu (turpmāk – Līgums):

1. **LĪGUMA PRIEKŠMETS**

**Pašvaldība** atļauj un **Ierosinātāji** apņemas **izstrādāt** **lokālplānojumu (turpmāk – Lokālplānojums)** Nekustamajam īpašumam Nr. 1 un Nekustamajam īpašumam Nr. 2 saskaņā ar Pašvaldības domes 2023.gada 30.novembra lēmumu “Par lokālplānojuma nekustamajam īpašumam “Pērles”, Ogresgalā, Ogresgala pag., Ogres nov., un “Siliņi”, Ogresgala pag., Ogres nov., lai grozītu Ogres novada teritorijas plānojumu 2012.-2024. gadam, izstrādes uzsākšanu” (protokols Nr.19; 36) un Līguma noteikumiem.

1. **LOKĀLPLĀNOJUMA IZSTRĀDES FINANSĒŠANAS APMĒRS**

Līguma 1. punktā paredzētā lokālplānojuma izstrādi ***pilnā apmērā*** finansē **Ierosinātāji.**

1. **LOKĀLPLĀNOJUMA IZSTRĀDĀTĀJS**

Par līguma 1. punktā paredzētā lokālplānojuma izstrādātāju, saskaņā ar **Ierosinātāju** sniegto informāciju un Teritorijas attīstības plānošanas informācijas sistēmā (turpmāk – TAPIS) pieejamo informāciju par izstrādātāja pieredzi tiek apstiprināta **sabiedrība ar ierobežotu atbildību "I.PROJEKTS**" (reģistrācijas Nr. 40003246264).

1. **PUŠU TIESĪBAS UN PIENĀKUMI**

4.1. **Pašvaldība apņemas** nodrošināt Lokālplānojuma izstrādes vadību:

4.1.1. ievietot paziņojumu par lokālplānojuma izstrādes uzsākšanu TAPIS, Pašvaldības oficiālajā tīmekļvietnē, nodrošināt informāciju citos sabiedrībai pieejamos veidos;

4.1.2. pieņemt lēmumus Lokālplānojuma izstrādes gaitā normatīvajos aktos noteiktajā kārtībā;

4.1.3. nodrošināt telpas Lokālplānojuma publiskās apspriešanas procesā Lokālplānojuma materiālu pieejamības nodrošināšanai;

4.1.4. piedalīties Lokālplānojuma redakcijas sabiedriskās apspriešanas sanāksmē(-ēs);

4.1.5. publicēt paziņojumu par Lokālplānojuma apstiprināšanu TAPIS, Latvijas Republikas oficiālajā izdevumā „Latvijas Vēstnesis”, Pašvaldības oficiālajā tīmekļvietnē un izziņot citos sabiedrībai pieejamos veidos;

4.1.6. publicēt apstiprināto Lokālplānojumu TAPIS.

4.2. **Ierosinātāji apņemas** organizēt un nodrošināt Lokālplānojuma izstrādi TAPIS atbilstoši normatīvo aktu, darba uzdevuma prasībām un Līguma pielikumā pievienotajam laika grafikam, kā arī nodot izstrādātā Lokālplānojuma redakciju izskatīšanai un apstiprināšanai Pašvaldībai:

4.2.1. nodrošināt un finansēt Lokālplānojuma izstrādei nepieciešamo materiālu (topogrāfisko plānu, nepieciešamo pētījumu, apsekošanu, u.c. materiālus) sagatavošanu;

4.2.2. pieprasīt un saņemt no darba uzdevumā minētajām institūcijām nosacījumus Lokālplānojuma izstrādei un atzinumus par Lokālplānojuma projektu;

4.2.3. iesniegt sagatavoto Lokālplānojuma redakciju izskatīšanai Pašvaldībai un nepieciešamības gadījumā veikt labojumus tajā;

4.2.4. sagatavot un izvietot materiālus publiskās apspriešanas procesam un piedalīties publiskās apspriešanas sanāksmē (-ēs);

4.2.5. iesniegt darba uzdevumā minētajām institūcijām izskatīšanai Lokālplānojuma redakciju un saņemt slēdzienus un atzinumus;

4.2.6. pēc publiskās apspriešanas sagatavot un iesniegt Pašvaldībai pārskatu par Lokālplānojuma izstrādi;

4.2.7. sagatavot un iesniegt apstiprinātā Lokālplānojuma materiālus nodošanai arhīvā atbilstoši normatīvo aktu prasībām;

4.2.8. rakstveidā nekavējoties informēt Pašvaldību par visiem apstākļiem, kas atklājušies Lokālplānojuma izstrādes procesā un var neparedzēti ietekmēt Līguma izpildi, kā arī rakstveidā saskaņot ar Pašvaldību jebkuru Līguma izpildes procesā radušos nepieciešamo atkāpi no Līguma noteikumiem.

4.3. **Lokālplānojuma izstrādātājs** apliecina, ka Lokālplānojumu izstrādās personas, kuru profesionālā kvalifikācija un pieredze atbilst Ministru kabineta 2014. gada 14. oktobra noteikumu Nr. 628 “Noteikumi par teritorijas attīstības plānošanas dokumentiem” 137. un 139. punktā noteiktajām prasībām.

1. **STRĪDU IZSKATĪŠANA**

Puses vienojas, ka jebkurš strīds, nesaskaņas vai prasības, kas izriet no šī līguma, kas skar to vai tā pārkāpšanu, izbeigšanu vai spēkā neesamību, vispirms tiks risināts sarunu ceļā, bet, nepanākot vienošanos – izšķirts tiesā.

**6. LĪGUMA DARBĪBA**

6.1. Līgums stājas spēkā ar parakstīšanas brīdi un ir spēkā līdz tajā paredzēto Pušu saistību izpildei.

6.2. Izmaiņas Līgumā un papildinājumi stājas spēkā tikai tad, ja par to ir panākta rakstiska vienošanās.

6.3. Līgums zaudē spēku, ja spēku zaudē Pašvaldības domes 2023. gada 30. novembra lēmums “Par lokālplānojuma nekustamajam īpašumam “Pērles”, Ogresgalā, Ogresgala pag., Ogres nov., un “Siliņi”, Ogresgala pag., Ogres nov., lai grozītu Ogres novada teritorijas plānojumu 2012.-2024. gadam, izstrādes uzsākšanu”.

6.4.**Ierosinātāji un Lokālplānojuma izstrādātājs**ir tiesīgs vienpusēji lauzt šo līgumu, par to rakstveidā paziņojot **Pašvaldībai**15 (piecpadsmit) dienas iepriekš.

6.5. Līgums sagatavots uz 3 (trīs) lapām latviešu valodā 3 (trīs) vienādos eksemplāros, kas glabājas pie Pusēm.

6.6. Līgumam ir 1 (viens) pielikums “Lokālplānojuma izstrādes laika grafiks” uz 1 (vienas) lapas.

**7. Pušu rekvizīti**

|  |  |
| --- | --- |
| Pašvaldība:Ogres novada pašvaldība | Ierosinātāji:[Vārds, Uzvārds] |
| Reģ. Nr. 90000024455 Brīvības iela 33, Ogre, LV - 5001 Tālr. 65071160, fakss: 65071161 e-pasts: ogredome@ogresnovads.lvValsts Kase TRELLV22 Konts: LV25TREL9800890740210\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pēteris Špakovskis Lokālplānojuma izstrādātājs:Sabiedrība ar ierobežotu atbildību “I.PROJEKTS” Reģ. Nr.40003246264juridiskā adrese: Ausekļa pr. 3,Ogrē, Ogres nov., LV-5041valdes locekle\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Ingrīda Priedīte** | personas kods: [personas kods]deklarētā dzīvesvieta: [deklarētā dzīvesvieta]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **[Vārds, Uzvārds]** |
| **[Vārds, Uzvārds]** |
| personas kods: [personas kods]deklarētā dzīvesvieta: [deklarētā dzīvesvieta]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **[Vārds, Uzvārds]**  |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

## PIELIKUMS

2025.gada \_\_.\_\_\_\_\_\_\_\_ līgumam par lokālplānojuma izstrādi un finansēšanu

**Lokālplānojuma izstrādes laika grafiks**

|  |  |  |
| --- | --- | --- |
| **N.p.k.** | **Aktivitāte** | **Termiņš** |
| 1.  | Lokālplānojuma redakcijas izstrāde | 01.09.2025. |
| 2.  | Publiskā apspriešana | 01.12.2025. |
| 3. | Lokālplānojuma redakcijas un publiskās apspriešanas materiālu izvērtēšana, lēmuma pieņemšana par lokālplānojuma apstiprināšanu vai noraidīšanu | 30.01.2026. |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU